Pekka Koskinen (fyysikko)

Pekka Johannes Koskinen (s. 19. toukokuuta 1977 KaustinenPekka koskisen Curriculum Vitae (PDF). Jyväskylän yliopisto, 11.10.2020. Viitattu 3.6.2021. ) on suomalainen fyysikko ja professori. Hän on ollut fysiikan professorina Jyväskylän yliopistossa vuodesta 2020. Tutkijana hän on erikoistunut laskennalliseen nanofysiikkaan. Hän tutkii matalaulotteisia nanorakenteita sekä niiden ominaisuuksia tietokonemallinnuksen avulla. Tutkimustyön ohella Koskinen on ollut vuosina 2018–2021 Jyväskylän yliopiston fysiikan laitoksen pedagoginen johtaja eli opetusasioista vastaava laitoksen varajohtaja.

Akateeminen ura
Uran alku
Pekka Koskinen opiskeli fysiikkaa Jyväskylän yliopistossa ja valmistui filosofian maisteriksi vuonna 2001. Sen jälkeen hän aloitti jatko-opinnot. Filosofian tohtoriksi hän väitteli vuonna 2003 Jyväskylän yliopistossa.Pekka Koskinen: Models for quantum dots and rings (2003) (Väitöskirja, Jyväskylän yliopisto.) Kansalliskirjasto Finna, 2021. Viitattu 3.6.2021.  Väitöskirjan ohjaajana toimi professori Matti Manninen.Koskinen (2003), s. i (Teoksen verkkoversio , PDF) Osan väitöstutkimuksestaan Koskinen teki yhdessä professori Ulrich Hohenesterin kanssa Karl-Franzens-yliopistossa Grazissa.Pekka Koskinen & Ulrich Hohenester: Four-wave mixing in coupled semiconductor quantum dots (2003) (PDF). Solid State Communications, maaliskuu 2003, 125. vsk, nro 10, s. 529-532. Viitattu 3.6.2021.  Väitöskirjan aihe liittyy kvanttimekaniikkaan. Tarkemmin määriteltynä väitöstutkimuksen alana ovat teoreettinen nanotiede ja laskennallinen nanofysiikka. Koskinen kehitti joitakin yksinkertaistettuja laskennallisia malleja puolijohtavista nanorakenteista.Koskinen (2003), s. ii Yksinkertaistettuja malleja käytetään, kun kvanttimekaniikassa niin kutsuttuun monen kappaleen teoriaan pohjautuvat laskelmat olisivat liian hankalia tai niihin kuluisi liikaa aikaa.   

Valmistumisen jälkeen Koskinen työskenteli post doc-tutkijana aluksi Jyväskylän yliopistossa 2004–2005 ja sen jälkeen vuodet 2005–2007 Saksassa Fraunhoferin materiaalimekaniikan instituutissa (, (IWM)) ja Freiburgin yliopiston fysiikan laitoksella. Fraunhoferin materiaalimekaniikan instituutti on eräs sovellettuun tekniikkaan erikoistuneen saksalaisen Fraunhofer-instituutin tutkimusyksiköistä.

Palattuaan takaisin kotimaahan Koskinen oli tutkijatohtorina Jyväskylän yliopistossa vuodesta 2007 ja sen jälkeen Suomen Akatemian akatemiatutkijana 2011-2016. Viimeksi ennen nimitystään professoriksi hän työskenteli vuodesta 2016 yliopistonlehtorina ja tutkijana Jyväskylän yliopiston fysiikan laitoksen teoreettisen nanotieteen ja laskennallisen nanofysiikan tutkimusalalla.Annual Report 2016, s. 49. Fysiikan laitos, Jyväskylän yliopisto. 2017.(Teoksen verkkoversio, PDF.) Viitattu 3.6.2021.  Suomen Akatemian rahoittamassa hankkeessa (nimeltä "Lättänöiden metallien laskennallinen tutkimus" (2016–2020)Akatemiahanke Converis.jyu.fi, 17.3.2021. Viitattu 3.6.2021.) hän tutki grafeenia ja metallisia nanorakenteita. Hän on tehnyt tutkimusta sekä fysiikan laitoksella että Jyväskylän yliopiston poikkitieteellisessä Nanotiedekeskuksessa.

Opettajana Koskinen on pitkään tehnyt fysiikan opetuksen ja opetusmenetelmien kehittämistyötä. Hän on muun muassa lehtori Jussi Maunukselan kanssa fysiikan laitoksella kehittänyt vuonna 2017 esitellyn niin kutsutun laatuaikaoppimismallin.Pekka Koskinen, Jussi Maunuksela, Heli Lehtivuori, Joni Lämsä & Topi Löytäinen: Laatuaikaoppiminen – vuorovaikutteista ja yhteistoiminnallista fysiikan opiskelua Yliopistopedagogiikka 7.7.2017. Viitattu 3.6.2021.  Malli perustuu pienryhmissä tapahtuvaan yhteistoiminnalliseen opetukseen, jonka tukena on teknologisia sovelluksia (esim. videoita ja internetissä julkaistuja verkkotehtäviä).

Professori ja hallintotoimet

Kaudella 2018–2021 Pekka Koskinen on ollut fysiikan laitoksen pedagoginen johtaja eli koulutusasioista vastaava laitoksen varajohtaja. Samalla hän on laitosjohtajan varamies tämän ollessa estynyt hoitamaan tehtäviään. Pedagoginen vastaa laitoksella opetusasioista ja ulkoisesta viestinnästä.Johtajien työnjako Fysiikan laitos, JY. 4.12.2020. Viitattu 3.6.2021. Vuosittain pedagoginen johtaja tekee päätöksen lukuvuoden opetusohjelmasta ja osallistuu yhdessä laitoksen johtajan kanssa opetussuunnitelmien laatimiseen. Opintoasioihin kuuluu lisäksi laitoksen opiskelijarekrytoinnin ja opiskelijavalintojen suunnittelua ja kehittämistä. Koskinen on myös vastannut fysiikan laitokselta valmistuvien maisterien tutkielmien arvostelusta ja pro gradu-tutkielmien tarkastajien nimeämisestä.   

Jyväskylän yliopisto kutsui kesällä 2020 Koskisen fysiikan professoriksi. Professuurin alaksi määriteltiin tarkemmin laskennallinen nanofysiikka.Tiedekuntaneuvoston pöytäkirja 7-2020 (PDF). Matemaattis-luonnontieteellinen tiedekunta, JY. 26.8.2020. Viitattu 3.6.2021. Hän aloitti tehtävässä lokakuussa 2020. Fysiikan laitoksella toimii Koskisen johdolla matalaulotteisten nanorakenteiden mallintamiseen erikoistunut tutkimusryhmä. Hän koordinoi professorina myös fysiikan aineenopettajien koulutusta.

Koskinen on lokakuuhun 2020 mennessä ohjannut 6 väitöskirjaa.

Tutkimustyö

Fyysikkona Koskinen on erikoistunut matalaulotteisten nanomateriaalien ja -rakenteiden tutkimukseen. Nanofysiikan mielenkiinnon kohteena ovat muun muassa nanoputket ja -langat, joista käytännön esimerkkejä ovat hiilinanoputket. Professori Koskinen tutkii myös grafeenia. Koskisen tutkimusalaan kuuluvat kaksiulotteiset nanomateriaalit ovat 2010-luvulla olleet maailmanlaajuisesti suosittu tutkimusaihe nanotieteissä. Hän on tarkastellut nanorakenteiden niiden mekaanisia ja elektromekaanisiaPekka Koskinen: Electromechanics of Twisted Graphene Nanoribbons (2011) Applied Physics Letters, 99. vsk, nro 3. doi: 10.1063/1.3607956.  ISSN: 0003-6951. Converis tutkimustietopalvelu. Viitattu 3.6.2021.  ominaisuuksia tietokonemallinnuksen avulla ja laskennallisia menetelmiä käyttäen. Nanomateriaalien ominaisuuksia hän on tutkinut esimerkiksi laatimalla simulaatioita.Pekka Koskinen & Oleg O. Kit: Efficient Approach for Simulating Distorted Materials Physical Review Letters, syyskuu 2010. 105(10). doi: 10.1103/PhysRevLett.105.106401.  ISSN: 0031-9007. Viitattu 3.6.2021  Nanotieteiden tutkimuksessa Koskinen on tehnyt yhteistyötä kemistien kanssa (mm. Mika PetterssoninAndreas Johansson, Pasi Myllyperkiö, Pekka Koskinen, Jukka Aumanen, Juha Koivistoinen, Hung-Chieh Tsai, Chia-Hao Chen, Lo-Yueh Chan, Vesa-Matti Hiltunen, Jyrki J. Manninen, Wei Yen Woon & Mika Pettersson: Optical Forging of Graphene into Three-Dimensional Shapes. Nano Letters 19.9.2017, 17. vsk, nro 10, s. 6469–6474. doi: 10.1021/acs.nanolett.7b03530. ISSN: 1530-6984.  Artikkelin verkkoversio. Viitattu 3.6.2021.  ja Karoliina Honkalan tutkimusryhmien kanssa).

ResearchGate-palvelun tiedon mukaan professori Koskinen on syyskuuhun 2020 mennessä julkaissut tutkimuksistaan 90 tieteellistä tutkimusartikkelia.Pekka Koskinen ResearchGate-palvelussa. Viitattu 3.6.2021.  Useat näistä ovat kansainvälisesti vertaisarvioituja.

Tunnustuksia

Jyväskylän yliopiston fysiikan, matematiikan, tilastotieteen ja tietotekniikan opiskelijoiden ainejärjestö Ynnä on valinnut Koskisen fysiikan laitoksen vuoden luennoitsijaksi kaksi kertaa (2014 ja 2016). Lisäksi hän on saanut Jyväskylän yliopiston opetuksen kehittämispalkinnon 2012 ja 2019.Jyväskylän yliopistoon uudet professorit fysiikan, eläinekologian, solu- ja molekyylibiologian sekä matematiikan aloille  Jyväskylän yliopisto, 23.9.2020. Viitattu 3.6.2021. 

Tasavallan presidentti Sauli Niinistö myönsi itsenäisyyspäivänä 2019 Koskiselle Suomen Valkoisen Ruusun ritarikunnan ritarimerkin.

Lähteet

 Aiheesta muualla 
 Pekka Koskisen kotisivu ,  Jyväskylän yliopisto, fysiikan laitos. 
 Professori Koskisen tieteellisiä julkaisuja vuodesta 2011 lähtien JYFL. 
 Matalaulotteisten nanorakenteiden mallinnus Koskisen tutkimusryhmä, JYFL.
 Low-dimensional nanomaterials modeling  JYFL. 
 Fysiikan opetuksen kehittäminen  Fysiikan laitos, Jyväskylän yliopisto.
 Opi fysiikkaa Koskisen kanava YouTube-palvelussa.

Luokka:Suomalaiset fyysikot
Luokka:Suomalaiset professorit
Luokka:Jyväskylän yliopiston professorit
Luokka:Vuonna 1977 syntyneet
Luokka:Elävät henkilöt